Membrii organizației locale a PSD Sector 3 s-au întâlnit joi cu candidații Coaliției PSD-PNL la Primăria Generală și la Primăria Sectorului 3, Cătălin Cîrstoiu, respectiv Robert Negoiță.
"S-au analizat problemele reale urgente ale bucureștenilor, s-au adus în discuție soluțiile eficiente și proiectele ce trebuie implementate cât mai repede pentru asigurarea unor condiții optime, moderne pentru toți locuitorii capitalei țării. S-a discutat, în egală măsură, despre importanța comunicării și colaborării ce trebuie să existe între municipalitate și primăriile de sector și despre o viziune unitară, coerentă, în vederea dezvoltării socio-economice a orașului.
Membrii organizației PSD Sector 3 au reiterat sprijinul pe care îl acordă celor doi candidați și și-au exprimat încrederea în determinarea, ambiția și forța de muncă pe care cei doi le pot pune la dispoziția și în folosul comunității din București.
Organizația PSD Sector 3 salută nominalizarea domnului Cătălin Cîrstoiu pentru Primăria Municipiului București și a domnului Robert Negoiță pentru Primăria Sectorului 3 și garantează implicarea totală a echipei social-democrate din cel mai mare sector al capitalei pentru atingerea obiectivelor comune stabilite la nivelul conducerii centrale", conform PSD Sector 3.